Ńdɔ̄ Yóbo a ngánɔŋ ǹkɔ́bɔ, nyé nâ: 2Ngə́ á tɔ̄á ébugúbu ávə̌g mīńtyé myáma aná, ngə́ bə̄bə̂ bə́ mǎm yā báyénan ai ma bâkə á ńlod aná ! 3Ngə́ bə́ ḿbǐ aná bə́ lodo ǹsə́lə̌g yā máŋ. Ású tē ńdɔ fɔ́ɔ́ bibúg byáma byáfaŋadan ma ânyu. 4Bilâ bí Shadái bí nə ma á nyɔ́l, ńdɔ ǹsísīm wámā wávībi ǹsǔ yā étēde. Məsis mə́ Zāmbá mə́ tə́lə ǹsámbá naa málūman ai ma. 5Yə ózəle afan, a kad tad ai zie bílɔ́g byátəg byâ bí tɔ̄á nyē á mgbág, yə nyag yakad tad á bīdí byé étēde ? 6Yə bə́ nə dzǎm dī é dzóm é nə̄ ávwē təge ai ǹkǔ ? Yə mə́ndím máfum âkǐ kúb étēde mâkad bɔ ai zám ? 7Engɔŋ dzáma yáyó byā, bidí bítē bí nə nyié.